- Անհեթեթության գագաթնակետն է, ես որեւէ կերպ ՀՀ անվտանգությանը չեմ սպառնում, ընդհակառակը, 25 տարի երկիրը ղեկավարող չընտրված իշխանությունները եւ իրենց ԱԱԾ ղեկավարներն են ՀՀ անվտանգությանը սպառնացողները, որոնց վարած քաղաքականության պատճառով ՀՀ-ից 2 մլն մարդ է արտագաղթել: Ինձ համարում եմ քաղհալածյալ: Մենք հավատում ենք ՀԽ-ին, աջակցում եւ հուսով ենք, որ կոնսոլիդացիա կազմակերպելով, ժամ առաջ այս կեղտոտ համակարգի վերջը կտան եւ սրանք մեկընդմիշտ կկորչեն հայկական քաղաքական դաշտից: Վստահ եմ, որ իմ ընկերները պիտի հաջողեն: